《挽李梅边》
宋代·赵必象

归卧西楼理故书，幅巾羽扇一癯儒。
家庭师友尊明道，古史文癯逼老苏。
蓬鬓蚤因时事白，荷衣不受劫尘污。
呜呼天不遗耆老，雨泪如倾一束刍。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。